નરોડામાં મહાપ્રભુજીની બેઠક પાસે શ્રીનાથ જવેલર્સ નામની દુકાન ધરાવતા હિતેશભાઇ ભીખાભાઇ સોની દરરોજ સાડા આઠ વાગ્યાની આસપાસ દુકાન બંધ કરી નાખે છે. ગઇ કાલે પણ સમયસર દુકાન બંધ કરીને હિતેશભાઇ ઘરે ગયા હતા.ત્યારે એક ગ્રાહકને સોનાના દાગીના આપવાના હતા. તેથી તેઓ જમીને પરત દુકાન પર આવ્યા હતા. સાડા નવ વાગ્યાની આસપાસ ગ્રાહકને દાગીના આપી દીધા બાદ હિતેશભાઇ દુકાન બંધ કરતા હતા તે સમયે એક વ્હાઇટ કલરની કાર દુકાન પાસે આવીને ઊભી રહી હતી.